CELEX: 62016TN0725
Language: hu
Date: 2016-10-13 00:00:00
Title: T-725/16. sz. ügy: 2016. október 13-án benyújtott kereset – Palos Caravina kontra CdT

12.12.2016   
            
            
               HU
            
            
               Az Európai Unió Hivatalos Lapja
            
            
               C 462/32
            
         2016. október 13-án benyújtott kereset – Palos Caravina kontra CdT
   (T-725/16. sz. ügy)
   (2016/C 462/42)
   Az eljárás nyelve: francia
   
      Felek
   
   
      Felperes: Palos Caravina (Luxembourg, Luxemburg) (képviselők: A. Salerno és P. Singer ügyvédek)
   
      Alperes: az Európai Unió Szerveinek Fordítóközpontja
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Unió Szerveinek Fordítóközpontja kinevezésre jogosult hatóságának azon határozatát, amely elutasítja a felperes azon kérelmét, hogy közöljék vele [X]-nek a spanyol fordítói egységben való, 2015 októberében bejelentett kinevezéséről szóló határozatot, valamint hogy semmisítse meg – amennyiben szükséges – ugyanezen kinevezésre jogosult hatóságnak az e kérelem elutasításával szemben benyújtott panasz elutasításáról szóló, 2016. július 5-i határozatát;
            
         
               —
            
            
               az alperest kötelezze valamennyi eljárási költség viselésére.
            
         
      Jogalapok és fontosabb érvek
   
   Keresete alátámasztása érdekében a felperes egyetlen, a személyzeti szabályzat 25. cikkére alapított jogalapra hivatkozik.
   Úgy véli ugyanis, hogy valamely személy szolgálatba való „megérkezésének” bejelentése egyáltalán nem felel meg a kinevezési határozatok közzétételének az említett cikkben előírt kötelezettségének, valamint hogy – szabályos közzététel hiányában – a személyzet minden tagjának joga van követelni a szóban forgó kinevezési határozat közzétételét. Ezt a jogot tehát a jelen ügyben az Európai Unió Szerveinek Fordítóközpontjának kinevezésre jogosult hatósága megsértette az említett határozat felperessel való közlését megtagadó megtámadott határozat, azaz a 2015. december 23-i határozat elfogadásával.
   A felperes továbbá úgy véli, hogy a személyzeti szabályzat 25. cikkéből eredő e joggal szemben felhozott, a személyes adatok védelméről szóló 45/2001 rendelet hatástalan, mivel a 25. cikket a harmadik személyek számára hozzáférési jogot biztosító lex specialisnak kell tekinteni még annak feltételezése esetén is, hogy a kinevezési határozat az e rendelettel védett adatok körébe tartozik.